Hearthstone

Hearthstone  (opprinnelig utgitt under Hearthstone: Heroes of Warcraft) er et samlekortvideospill utviklet og utgitt av Blizzard Entertainment som er gratis å spille, og spillere oppfordres til å kjøpe ekstra kort og annet innhold.

Per november 2015 er det mer enn 40 millioner registrerte Hearthstone-brukere.

Oppbygning 
Kort man får gjennom å ha åpnet kortpakker eller fått etter å ha spilt, bruker man til å lage en stokk med 30 kort. Spillere har to versjoner av en runde, man kan enten spille «Ranked» (engelsk, «rangert» konkurransespill) eller «Casual» (omtrentlig «rolig eller useriøst»). «Ranked» har flere ranger man kan bli plassert fra rang 25 (lavest) til rang 1, og etter det blir man med i «Legend»-rangen. Rangeringen kommer av hvor god man er. Hvis man vinner, kan man rykke opp et nivå. De dyktigste spillerne er i «Legend»-rangen.

Når man spiller et kort, har de en pris, dette kalles mana. I en runde starter begge spillerne med 1 mana, dette bygger seg opp hver runde til begge spillerne har 10 mana. Jo mer mana en spiller har, desto sterkere og mer effektive kort kan spilleren spille. Begge spillerne starter med 30 liv og målet er å få motstanderen til null liv ved å angripe med sine kort og evner.

I spillet kan man spille med ti forskjellige klasser som er basert på et utvalg av spillerklassene i World of Warcraft. Disse er mage, hunter, shaman, warrior, warlock, priest, paladin, druid, rogue og demon hunter. Hver klasse har sine egne, unike evner som spiller på idéen om hva klassen er. Hver av klassene er også som standard vist som en figur fra Warcraft-verdenen som er relatert til spillerklassen, men spillerne kan også låse opp og kjøpe alternative utseender til klassene.

Hver klasse har sine egne spesielle kort som bare de kan bruke, med unntak av «dual class»-kort (omtrentlig «dobbelklassekort»), som ble sluppet ut i Scholomance Academy-utvidelsen til Hearthstone. Disse kortene kan bli brukt av to utvalgte klasser.

Utvidelser 

Hearthstone har forskjellige typer utvidelser: Utvidelsespakker, som legger til flere kort som spillerne kan samle; og eventyr (engelsk: «adventure»), som er enkeltspilleropplevelser som kan gi forskjellige belønninger.

Det første eventyret, Curse of Naxxramas, ble utgitt 22. juli 2014. Det inkluderer 15 bosser og ni klassespesifikke utfordringer som totalt gir spilleren tilgang til 30 nye kort, blant de er ni klassespesifikke.

Den første rene kort-baserte utvidelsen, Goblins vs. Gnomes, ble annonsert på BlizzCon i november 2014 og gitt ut 8. desember 2014. Utvidelsespakken har 123 nye kort, 72 av disse er klassekort. Prisen på kortpakkene er den samme som tidligere kortpakker. Kort fra denne utgivelsen kan ikke benyttes i Standard-formatet etter 26. april 2016.

Det andre eventyret, Blackrock Mountain, ble annonsert på Pax East 6. mars 2015 og ble utgitt 2. april. Det inkluderer 19 bosser og ni klasseutfordringer som gir spilleren tilgang til 31 kort, 18 av disse er klassekort.

Den andre rene kort-baserte utvidelsen, The Grand Tournament, ble annonsert 22. juli 2015, og ble utgitt 24. august. Utvidelsen inkluderer 132 nye kort, og prisen på kortpakkene er det samme som i de tidligere typene.

Det tredje eventyret, League of Explorers, ble annonsert på BlizzCon i 2015 6. november 2015 og ble utgitt 12. november. Det inkluderer 45 nye kort.

Fjerde eventyr, One Night in Karazhan, ble utgitt 11. august 2016. Det inneholder ytterligere 45 kort.

Den sjette utvidelsen, Journey to Un’Goro, ble utgitt 6. april 2017. Den ble annonsert 27. februar 2017. Utvidelsen inneholder 135 nye kort og introduserte to nye mekanikker, Adapt og Quest

Den syvende utvidelsen, Knights of the Frozen Throne, ble utgitt 10. august 2017 i Nord-Amerika og 11. august 2017 i Europa. Utvidelsen inneholder 135 nye kort.

Mottagelse 

Hearthstone har generelt fått god omtale siden det ble utgitt. Spillet har en score på 87,57% på GameRankings og 88% på Metacritic.

Referanser

Eksterne lenker 
 
 

Warcraft
Videospill fra 2014
Windows-spill
MacOS-spill
Android-spill
IOS-spill
Videospill utviklet i USA
Digitale samlekortspill
Gratis videospill
D.I.C.E. Awards-vinnere